Pomme

Claire Isabelle Geo Pommet, ezizenez Pomme (Lyon, 1996ko abuztuaren 2a), frantziar kantautore, abeslari eta musikari bat da.

Biografia 
Claire Pommet sei urte zituela hasi zen musika ikasten, zazpi urterekin La Cigale de Lyon haurren abesbatzan sartu zen eta zortzi urterekin biolontxelo ikasketak hasi zituen. Gurasoak musikazaleak zituen, ama irakaslea eta aitak amerikar folk eta country musika erakutsi zizkion. Pomme autodidakta izan da beti eta YouTuben bideoak partekatzen hasi zen.

19 urte zituela Parisera joan zen ingeles ikasketak egitera, baina musika hobetsi eta bertan behera utzi zituen. Horrela osatu zuen En Cavale EPa. 2017ko irailean, lau kontzertu eman zituen Parisko La Boule noir aretoan eta urrian bere aurreneko diska atera zuen, À peu près izenekoa. Hitzen gainetik ahotsa eta zuzenekoan duen indarra goraipatu zuten Libération eta Le Figaro aldizkariek.

Pommek konposatzen ditu musika eta hitzak, bere errepertorioaren erdia behintzat. Maitasunaren eta heriotzaren inguruan mintzatzen da, bai eta "eguneroko egoerek sortarazten duten erromantizismoa" ere (Le Figaro).

2019an bigarren diskoa plazaratu zuen, Les failles , eta 2020 urtean "Victoires de la Musique" sarietan errebelazio diskaren saria jaso zuen.

2020ko udal hauteskundeetarako bere herriko (Caluire-et-Cuire) Europe Écologie Les Verts alderdiaren zerrendari babesa emanez bideoa atera zuen.

Diskografia 
Estudio diskoak

 2017: À peu près
 2019: Les failles

EPak

 2015: En Cavale
 2018: A Peu Près - Sessions Montréalaises

Singleak
 2015: "J'Suis Pas Dupe"
 2016: "Entre ses bras" (Cécile Corbelekin)
 2017: "Même Robe Qu'Hier"
 2018: "Mon frère" (Rough Version)
 2018: "De là-haut" (Radio Remix)
 2018: "J'attends" (Ben Mazuékin)
 2019: "2019"
 2019: "je sais pas danser"
 2020: "vide"

Erreferentziak

Kanpo estekak 
 Webgune ofiziala 

Emakume abeslariak
Frantziako kantautoreak
Frantziako gitarra-jotzaileak
Lyondarrak
Frantsesezko abeslariak
Pertsona mononimoak